
Parlamentul  României

Camera  Deputaţilor
Comisia pentru sănătate şi familie
         Nr. 28/224/27 septembrie 2012                                     

BIROULUI PERMANENT 

AL

CAMEREI DEPUTAŢILOR,

              Vă înaintăm raportul asupra propunerii legislative privind modificarea Ordonanţei de urgenţă a Guvernului nr. 133/2010 pentru modificarea şi completarea Legii nr.95/2006 privind reforma în domeniul sănătăţii (Pl-x 471/2011). Propunerea legislativă a fost respinsă de Senat în şedinţa din 22 iunie 2011, în calitate de primă Cameră sesizată, şi  trimisă Comisiei pentru sănătate şi familie cu adresa  nr. Pl-x 471 din 27 iunie 2011, Camera Deputaţilor fiind Cameră decizională. 
În raport de obiectul şi conţinutul său, propunerea legislativă  face parte din categoria legilor ordinare. 

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
        Nr. 28/224/27 septembrie 2012        
Raport 

asupra propunerii legislative privind  modificarea Ordonanţei de urgenţă a Guvernnului nr. 133/2010 pentru modificarea şi completarea Legii nr.95/2006 privind reforma în domeniul sănătăţii (Pl-x 471/2011)

 1. Cu adresa nr. Pl-x 471 din 27 iunie 2011, Comisia pentru sănătate şi familie a fost sesizată, în fond, în conformitate cu prevederile art. 95 din Regulamentul Camerei Deputaţilor, republicat, cu dezbaterea propunerii legislative pentru modificarea Ordonanţei de urgenţă a Guvernnului nr. 133/2010 pentru modificarea şi completarea Legii nr.95/2006 privind reforma în domeniul sănătăţii (Pl-x 471/2011), respinsă de Senat în şedinţa din 22 iunie 2011, în calitate de primă Cameră sesizată, şi  trimisă Comisiei pentru sănătate şi familie cu adresa  nr. Pl-x 471din 27 iunie 2011, Camera Deputaţilor fiind Cameră decizională. 
La întocmirea raportului, Comisia a avut în vedere avizul Consiliului Legislativ nr. 327/21.03.2011, avizul Consiliului Economic şi Social nr. 852/25.03.2011, avizul Comisiei juridice, de disciplină şi imunităţi nr. Pl-x 471/30.08.2011, avizul Comisiei pentru muncă şi protecţie socială nr.27/365/1.09.2011, avizul Comisiei pentru buget, finanţe şi bănci nr. 22/335/15.09.2011,  precum şi punctul de vedere al Ministerului Sănătăţii nr.47603 din 25.09.2012.

 2. În raport de obiectul şi conţinutul său, propunerea legislativă  face parte din categoria legilor ordinare. 
Propunerea legislativă are ca obiect de reglementare modificarea art.276 alin.(1) din Legea nr.95/2006 privind reforma în domeniul sănătăţii, cu modificările şi completările ulterioare, în sensul ca din Consiliul de administraţie al Casei Naţionale de Asigurări de Sănătate să facă parte un număr de 17 membri şi nu 7 câţi sunt în prezent, mărindu-se mai ales ponderea reprezentanţilor confederaţiilor patronale, ai confederaţiilor sindicale reprezentative la nivel naţional, precum şi ponderea numărului membrilor numiţi de primul-ministru, cu consultarea consiliului Naţional al Persoanelor vârstnice, în scopul reglementării posibilităţii partenerilor sociali de a lua decizii în ceea ce priveşte cheltuirea banilor proveniţi din colectarea fondurilor de la populaţie.

3. Comisia pentru sănătate şi familie a dezbătut propunerea legislativă menţionată în şedinţa din 25 septembrie 2012. La şedinţa comisiei au participat 14 deputaţi din cei 17 membri ai comisiei. Raportul Comisiei a fost adoptat cu unanimitate de voturi.
La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, dl. Răzvan Vulcănescu - secretar de stat în Ministerul Sănătăţii.

4. În urma dezbaterilor, Comisia pentru sănătate şi familie propune plenului Camerei Deputaţilor respingerea propunerii legislative pentru modificarea Ordonanţei de urgenţă a Guvernnului nr. 133/2010 pentru modificarea şi completarea Legii nr.95/2006 privind reforma în domeniul sănătăţii (Pl-x 471/2011), întrucât art. 276 alin. (1) din Legea nr. 95/2006 a fost modificat prin Ordonanţa de urgenţă a Guvernnului nr. 133/2010 pentru modificarea şi completarea Legii nr.95/2006 privind reforma în domeniul sănătăţii, în vederea eficientizării unor instituţii şi activităţii în acest domeniu.
PREŞEDINTE,

RODICA NASSAR
Şef birou – Marinescu Gheorghe

             Întocmit,
Consultant – Popa Constanţa

